Задачи за домашна работа

**(зададени в групите на Е. Василев след занятието на 11.1.2015)**

Задача 1

Краката на кухненската маса са високи ***L*** сантиметра. Защо Ви го казвам ли? Ами защото един от тях се е откачил и за да се ползва масата на неговото място трябва да подложите двете дървени трупчета с които разполагате така, че масата да е устойчива, т.е. да не се клати. Първото трупче има височина ***h*1**, широчина ***w*1** и дебелина ***g*1** сантиметра. Размерите на второто трупче са съответно ***h*2**, ***w*2** и ***g*2**. Напишете програма **2logs**, която да прочете от стандартния вход (клавиатурата) целите числа ***L***, ***h*1**, ***w*1**, ***g*1**, ***h*2**, ***w*2** и ***g*2** и отпечатва на стандартния изход (екрана) *YES*, ако с двете трупчета може да се подпре масата по описания начин и *NO*, ако това е невъзможно.

|  |  |
| --- | --- |
| Пример 1  Вход  80 40 20 30 30 50 10  Изход  YES | Пример 2  Вход  65 40 20 30 30 50 10  Изход  NO |

🟏 Задача 2

Подредете ***N*** на брой дървени трупчета по височина, като най-напред в редицата да застанат най-високите трупчета, ако две трупчета имат еднаква височина, по предно да е това с по-голяма широчина, а ако и широчините им са равни, по-предно да е това с по-голямата дебелина. За целта напишете програма **sortlogs**.

От стандартния вход се чете ***N***, а от следващите ***N*** реда се четат трите размера на поредното трупче.

На екрана да се отпечатат ***N*** реда с данни за поредното трупче след подреждането им по описания начин. Първата данна за трупчето да е височината му, после широчината му и накрая – дебелината му. Данните за всяко трупче да са разделени една от друга с по един интервал.

Пример

Вход

4

10 30 4

20 10 15

30 10 5

5 8 10

Изход

30 10 5

30 10 4

20 15 10

10 8 5