Задачи за домашна работа

**(зададени в групите на Е. Василев след занятието на 25.1.2015)**

Задача 1

Напишете програма, която прочита от клавиатурата името, презимето и фамилията курсист в детската академия на „Телерик“ и отпечатва на екрана три числа, разделени с интервал – броят на символите съответно в името, презимето и фамилията. Общият брой символи в трите имена е най-много 100.

Пример

Вход

Zmey Goryanin Ninjotelerikski

Изход

4 8 15

Задача 2

Напишете програма, която прочита една дума от клавиатурата и я отпечатва на екрана наопаки. Думата може да има най-много 50 символа.

Пример

Вход

kukurigu

Изход

ugirukuk

🟏 Задача 3

Ето, че и сегашният никнейм: 5|<%P3\_FFFE|\|G@+/\–lIgLic4hkayyy!!1! на скайп-фенката Лигличкaтъ взе да ѝ омръзва. Не може и да я вините – само от 15 минути е в Skype-а, а някои от приятелите ѝ вече я разпознаха (което, всъщност, трябваше да се очаква). Затова е нетърпелива да последва днешната мода – да си избере за никнейм някаква дълбока мисъл, изписана с редуващи се главни и малки букви: НеЩо–тАкОвА–СеЩаШ–Ли–сЕ–КоЛкО–Е–ЯкО. А това е изключително затормозяващо! Трябва постоянно да внимаваш и да помниш четността на поредния номер на текущата буква заради правилото:

* Ако на нечетна позиция в ника има буква – тя непременно трябва да е главна;
* Ако на четна позиция в ника има буква– тя непременно трябва да е малка;
* Цифрите и другите знаци, които не са букви – не се променят, независимо на каква позиция са;
* Интервали и букви на кирилица в ника няма да има, нито пък точки, с изключение на една за край на цялото това велико умотворение.

Напишете програма **nick**, която получава като вход мъдрата мисъл, която нашата героиня си е избрала за скайп-име и извежда същия текст, променен до неузнаваемост, както повелява скайп-модата. Позициите в текста броим от 1, започвайки от най-левия знак.

Вход

От един ред на стандартния вход се въвежда текст без интервали, без букви на кирилица и със само един знак точка в края.

Изход

На един ред на стандартния изход програмата трябва да изведе видоизменения по горните правила текст

Ограничения

Дължината на текста няма да е по-голяма от 1000.

Пример

Вход

Moje\_da\_si\_GROZ3N,no\_za\_smеtka\_na\_t'va\_si\_TUP!!!1!!11!.

Изход

MoJe\_dA\_Si\_gRoZ3N,No\_zA\_SmЕtKa\_nA\_T'Va\_sI\_TuP!!!1!!11!.